stanford-oval/wikipedia huggingface dataset:
Luther-kirkko (Helsinki)
Historia

Alkujaan viereisellä tontilla Malminkadun puolella osoitteessa Malminkatu 12 on ollut Theodor Höijerin suunnittelema SLEY:n rukoushuone, joka valmistui vuonna 1878. Seurakunnan laajentuessa sen viereen Fredrikinkadun puolelle rakennettiin 1894 uusi rukoushuone, jonka suunnitteli Karl August Wrede goottilaistyyliin, ja sitä on laajennettu useaan otteeseen. Muutostöitä tehtiin Hilding Ekelundin suunnitelmien mukaan vuonna 1931, jolloin rakennus sai nykyisen funktionalistisen julkisivun, ja se vihittiin kirkoksi. Talvisodan pommituksissa kirkko vaurioitui pahoin, mutta se kunnostettiin entiseen asuunsa.
Kirkko jäi myöhemmin vähälle käytölle, ja SLEY myi sen 1989 vakuutusyhtiö Sampolle ja rakennusyhtiö Polarille, minkä jälkeen siihen tuli yökerho. Kirkko odotti ennen uutta käyttöä SLEY:n suunnittelemaa purkupäätöstä, ja sen valtasi vuonna 1986 nuorisojoukko. Sen jälkeen rakennus suojeltiin, ja se vuokrattiin Sibelius-Akatemialle.
Paikan ensimmäinen ravintola oli Cafe Barock 1990-luvulla, myöhemmin siinä oli useita erilaisia eri-ikäisille suunnattuja ravintoloita. Maaliskuussa 2014 tiloihin avattiin hiphop-yökerho Saint, jota ennen paikalla ovat olleet esimerkiksi DOM Helsinki ja metallimusiikkiin keskittynyt Dante's Highlight.
Kirkon peruskorjauksen alkaessa 2014 irtaimistosta ei ollut mitään jäljellä, ja tilaa olivat tuhonneet kukin ravintola vuorollaan, joten kaikki uudet elementit, kuten kastemalja ja rippituoli, ovat nykyaikaisia. Muuten on peruskorjauksessa pyritty tavoittelemaan 1930-luvun henkeä. Alttarikaidetta ei ole, koska tilaa pitää voida muunnella. Sen sijaan lattiassa alttarin edessä on kaidetta edustava lattiaan upotettu teksti messinkikirjaimin: "Jeesuksen Kristuksen ruumis, teidän puolestanne annettu ja vuodatettu." Risti on ripustettu alttarin kattoon.
Historia > Malminkatu 12

Vuonna 1878 Malminkadun puolelle valmistuneen pienen punatiilisen rukoushuoneen oli suunnitellut arkkitehti Theodor Höijer. Vuonna 1908 rakennuksessa tehtiin muutostöitä, ja kaksikerroksiseen rakennukseen lisättiin kolme kerrosta. Jugend-tyyliset suunnitelmat teki arkkitehti Albert Nyberg. Vuonna 1931 lisättiin vielä yksi kerros. Höijerin alkuperäisestä rukoushuonesuunnitelmasta ei enää ole jälkiä näkyvissä, vaan molempien rakennusten julkisivussa on Hilding Ekelundin luoma ilme.
Aiheesta muualla

Kuvia tai muita tiedostoja aiheesta Luther-kirkko (Helsinki) Wikimedia Commonsissa
Luther-kirkon vaiheita, (Arkistoitu – Internet Archive) SLEY
Luther-kirkon peruskorjaus arkkitehti Maria Ailion toimiston sivulla (Arkistoitu – Internet Archive)
Luther-kirkko ennen vuonna 1931 tehtyjä muutoksia, Helsingin kirkot, Suomen Kuvalehti, 28.03.1931, nro 13-14, s. 21, Kansalliskirjaston digitaaliset aineistot
Kirkkosali kunnostettiin Hilding Ekelundin 1930-luvun suunnitelman henkeen ja otettiin jälleen kirkolliseen käyttöön toukokuussa 2016. Korjaustyön suunnitteli arkkitehti Maria Ailio.
SLEY Malminkatu 12 nykyisessä asussaan.
Lernu!

lernu! (suom. opi!) eli lernu.net on maksuton, monikielinen Internet-sivusto esperantoon tutustumista ja kielen opiskelua varten. Se on myös eräänlainen kokeilu verkkoa hyödyntävästä kielenopiskelusta ilman opettajaa ja luokkia. Kieltä opiskellaan erilaisten kurssien avulla, käyttäen tiivistettyä kielioppia kieliharjoituksineen, suorittaen testejä ja tutkintoja, pelaamalla kielipelejä, lukemalla ja kuuntelemalla kertomuksia, käyttämällä eri sanakirjoja, vaihtamalla viestejä muiden esperantosta kiinnostuneiden kanssa ja osallistumalla virtuaalioppitunneille. Tarjolla on myös esperanto-musiikkia, ja jopa lyhytelokuvia esperantoksi.
Historiaa > Alku

Idea lernu!sta opiskeluympäristönä syntyi ensimmäisen Esperanto@Interreto-seminaarin yhteydessä  Tukholmassa Ruotsissa huhtikuussa vuonna 2000, ja täsmentyi lokakuussa 2001 toisen E@I-seminaarin aikana, myös Ruotsissa, Uppsalassa. Heinäkuussa vuonna 2002, hanke sai tukea Esperantic Studies Foundation -säätiöltä, ja sivusto luotiin elokuussa samana vuonna. Se julkistettiin suurelle yleisölle 21. joulukuuta vuonna 2002 ja siitä lähtien E@I on huolehtinut sivustosta tukemalla sitä itse ja nojautuen moniin yksityisiin tukijoihin ja avustajiin. Suomenkielinen versio on toiminut vuoden 2003 alusta. Vuoden 2006 keväällä sivusto sai uudet kasvot, kun monia sen menetelmiä parannettiin ja koko muotoilu uusittiin.
Historiaa > Internetin ulkopuolisia tallenteita

lernu! on joitakin kertoja julkaistu CD:llä ja kesällä 2006 Esperanto Elektronike DVD -kokoelmassa. Kolmen viimeisen vuoden aikana on nähnyt päivänvalon erilaisia sivuston versioita sisältäen lisäaineistona musiikkia, ohjelmia ja muita esperantokursseja, joita ei löydy itse lernu!sta. Internetissä olevaa versiota päivitetään ja käännetään jatkuvasti, joten myös uusia kokoelmajulkaisuja tarvitaan ajoittain.
Historiaa > Tiimi, kieliavustajia ja kääntäjiä

Sivuston kehittämiseen on tärkeällä tavalla osallistunut useita henkilöitä, joista on muotoutunut lernu!n työryhmä eli Tiimi.  Joulukuussa 2011 tiimissä oli kolme jäsentä. Heidän lisäkseen sivustolla on runsaasti avustajia. Kymmenien eri maiden esperantistien vapaaehtoisen avun ansiosta lernu!a voi käyttää yli kahdellakymmenellä eri kielellä (luku kasvaa jatkuvasti sivuston suosion nousun myötä) ja opiskelijoilla on näin mahdollisuus viestiä toistensa ja kieliavustajien kanssa omalla kansallisella kielellään. Kääntäjien työtä helpottaa hakutoimintojen ansiosta hienosti toimiva muokkaussivusto, jossa voi aina verrata muiden käännöksiin, ja jolla tuloksen saa välittömästi julkaistua. Sanakirjojen toimittamista varten on kehitetty myös tehokas käyttöliittymä, jossa valitut kielet ovat samanaikaisesti näkyvillä.
Historiaa > Googlen tuki

Ilmaisuuden ja opetuksellisen luonteensa ansiosta lernu! nauttii Internet-yhtiö Googlen tukea. Yhtiö mainostaa sivustoa ilmaiseksi hakukoneen hakutulosten yhteydessä ja huolehtii maksutta sivuston hakutoiminnoista. lernu! hyödyntää myös muita Googlen tekniikoita sivustolla, kuten esimerkiksi tilasto-palvelua.
Pääpiirteitä > Sisältöä

Paitsi monia kursseja eri tasoisina ja eri ikäisille, lernu!ssa on myös monia muita palveluita ja välineitä (useimmat niistä yli kahdellakymmenellä eri kielellä): sanakirjoja, kielioppeja, kielikursseja, kuvin varustettuja äänitettyjä kertomuksia, esperanton esittely, kirjasto, jossa on kirjoja, musiikkia ja jopa lyhytfilmejä. Sen lisäksi siitä löytyy pelejä, eri aiheisia foorumeja (keskustelualueita) tiedotusta, ongelmien ratkomista ja kielen käytön harjoitusta varten, uutisia esperantokokoontumisista ja tapahtumista.
Pääpiirteitä > Sivuston leikillinen ilme

Sivuston päähahmoja ovat Maz-kissa (auttaa käyttäjiä suunnistamaan sivustolla) ja intohimoinen esperantisti Zam (esittelee kieltä, matkustelee pitkin maailmaa käyttäjien kanssa ja näyttelee joissain peleissä). Sen lisäksi kursseissa on muitakin esiintyjiä: Ana Pana New Yorkista on kirjekurssin Ana Pana sankaritar, joka tavataan myös jatkokurssin Ana renkontas dialogeissa. Joskus sivustolle ilmestyy pahantekijä ja rikollinen Zamaĉo, jonka tarkoituksena on tuhota hyväntekijä Zam, silloin käyttäjiä kutsutaan löytämään ja tekemään vaarattomaksi tämä heittiö leikkimielisessä kilpailussa.
Käyttäjät

Vuoden 2006 lopulla sivustolla vierailtiin keskimäärin yli 75 000 kertaa kuukaudessa, ja määrä oli tasaisessa kasvussa, lernu!n leviävän maineen ansiosta. Kuukausittain uusina käyttäjinä rekisteröityi yli tuhat vierailijaa. Suurin osa käyttäjistä tulee Euroopasta, Kaakkois-Aasiasta ja molemmista Amerikoista. Yli puolet vierailijoista on vanhoja ja loput uusia käyttäjiä. lernu! on (2006) suurin ja suosituin esperanton opiskeluympäristö Internetissä. Se on myös suurin uusien Internetissä kieltä opiskelevien esperantistien tietolähde.
Käyttäjien suosima esperanton kesäkurssi SES-2020 järjestetään poikkeuksellisesti virtuaalisesti. Ajankohta on 18.–26. heinäkuuta 2020.
Aiheesta muualla

lernu!n tiimin kehittämää tekniikkaa sivustojen kääntämiseksi vapaaehtoisvoimin eri kielille käytetään muuallakin:
(fi) lernu!-sivuston suomenkielinen osuus[vanhentunut linkki]
La teorio Nakamura – erityisesti lernu!-sivustoa varten luotu esperanto-kurssi
lernu!-sivuston sanakirja (eo–fi ja fi–eo)
(eo) SES – Somera Esperanto-Studado
Kielten kirjo: lingvo.info
E@I:n virallinen sivu : ikso.net
Maanantai (televisiosarja)

| Maanantai |
| --- | --- |
Tyyli:  komedia
Kestoaika:  22–27 minuuttia
Alkuperämaa:   Suomi
Alkuperäiskieli:  suomi
Verkko:  Ruutu
Julkaistu:  2019
Jaksoja:  6
Tuotanto
Tuottaja(t):  Johanna Tarvainen
Vastaava(t) tuottaja(t):  John Lundsten Melli Maikkula Laura Kuulasmaa (Elisa Viihde)
Ohjaaja(t):  Samuli Valkama
Käsikirjoittaja(t):  John Lundsten Melli Maikkula
Säveltäjä(t):  Marko Nyberg
Leikkaaja(t):  Mikko Sippola
Lavastaja(t):  Otto Lume
Kuvaaja(t):  Aarne Tapola
Tuotantoyhtiö(t):  Tack Films
Aiheesta muualla
IMDb 
Maanantai on suomalainen kuusiosainen komediasarja, jonka jokaisen jakson arkipäiväisissä asioissa tapahtuu jotain odottamatonta ja selittämätöntä. Jaksot ovat toisistaan itsenäisiä. Sarjan on ohjannut Samuli Valkama ja sen ovat käsikirjoittaneet John Lundsten ja Melli Maikkula.
Sarjan kuvaukset alkoivat 5. helmikuuta 2019 ja jaksot julkaistiin Elisa Viihde -palvelussa elokuussa 2019. Nykyään sarja on katsottavissa Ruutu-suoratoistopalvelussa. Sarjan budjetti oli 840 000 euroa, josta Suomen elokuvasäätiön osuus oli 86 500 euroa.
Jaksot

| nro | Jakson nimi | Julkaisu Elisa Viihteessä | Rooleissa |
| --- | --- | --- | --- |

| 1 | Naama  | 12. elokuuta 2019 | Jarkko Niemi (Mikko) Niina Koponen (Iiris) Saara Kotkaniemi (Reetta) Teijo Eloranta (pappi) Iikka Forss (lääkäri) Jari Pehkonen (rikostutkija) |
 Mikko pettää juuri häiden alla tulevaa Reetta-vaimoaan hänen kaasonsa Iiriksen kanssa. Yhtäkkiä Mikon kasvot alkavat pikselöityä tunnistamattomiksi. 
| 2 | Herra Hemmo  | 19. elokuuta 2019 | Amos Brotherus (Taneli) Vilma Sippola (Saaga) Lassi Jämsä (Kimmo) Matleena Kuusniemi (Camilla) Janne Reinikainen (Niilo) |
 Taneli on valmistautumassa ylioppilaskirjoituksiin. Tanelin äiti painostaa häntä lukemaan enemmän, ensirakkauden suuntaan pitäisi tehdä aloite ennen kuin lukio loppuu, eikä Tanelin lapsuuden pehmolelu suostu jättämään häntä rauhaan. 
| 3 | Näkymätön  | 26. elokuuta 2019 | Antti Virmavirta (Esko) Pirkko Hämäläinen (Irma) Ulla Tapaninen (Marjatta) Antti Tuomas Heikkinen (Heksi) Katariina Havukainen (Ulla) Jenny Dahlström (Liisa) |
 Esko on jäämässä eläkkeelle tilintarkastajantyöstään, mutta muuttuu näkymättömäksi viimeisenä työpäivänään. Työpaikan arkistosta löytyy myös muita vuosikymmeniä sitten eläkkeelle jääneitä ja näkymättömäksi muuttuneita kollegoita. 
| 4 | Kakadu  | 2. syyskuuta 2019 | Julia Lappalainen (Kerttu) Sanna Saarijärvi (Hilkka) Elias Westerberg (Elmo) Jenni Kokander (Pirjo) Jarkko Pajunen (potilas) |
 Kerttu huolestuu yksinäisestä työkaveristaan Hilkasta, joka on alkanut puhumaan lemmikkikakadulleen. Kertun hoitaessa kakadua käy ilmi, että kakadulla on itsetuhoisia suunnitelmia. 
| 5 | Laupias Samu  | 9. syyskuuta 2019 | Lotta Lindroos (Sari) Jussi Vatanen (Samu) Jere Ristseppä (Jimi) Pihla Penttinen (Eve) Tommi Liski (Juhani) |
 Sari löytää baari-illan jälkeisenä aamuna sängystään miehen, joka esittäytyy 2000 vuotta vanhaksi laupiaaksi samarialaiseksi. 
| 6 | Miss isin tyttö  | 16. syyskuuta 2019 | Aamu Milonoff (Chrystal) Taisto Oksanen (Markku) Shirly Karvinen (Sini) Satu Silvo (Pulmu) |
 Markku-isä haluaa päästä missikisoihin osallistuvan Chrystal-tyttärensä avulla seurapiireihin ja VIP-tilaisuuksiin. Pian Chrystal huomaa toiveidensa toteutuvan.
Aiheesta muualla

Sarjan jaksot Elisa Viihde -palvelussa
Sarjan traileri YouTubessa
Magic and Loss

| Magic and Loss Lou Reed |
| --- | --- | --- |

Studioalbumin tiedot
 Äänitetty : huhtikuussa 1991
 Julkaistu: 1992
 Tuottaja(t): Lou Reed ja Mike Rathke
 Kesto: 58.34
 Levy-yhtiö: Sire Records
Lou Reedin muut julkaisut
| Songs for Drella 1990 | Magic and Loss 1992 | Set the Twilight Reeling 1996 |
Magic and Loss on vuonna 1992 julkaistu Lou Reedin albumi. Albumin tekoa inspiroi Reedin kahden läheisen ystävän (Doc Pomus ja Rotten Rita) sairaus ja kuolema.
Kappaleet

"Dorita" (Lou Reed) – 1.07
"What's Good" (Lou Reed) – 3.22
"Power and Glory" (Lou Reed, Mike Rathke) – 4.23
"Magician" (Lou Reed) – 6.23
"Sword of Damocles" (Lou Reed) – 3.42
"Goodby Mass" (Lou Reed) – 4.25
"Cremation" (Lou Reed) – 2.54
"Dreamin'" (Lou Reed, Mike Rathke) – 5.07
"No Chance" (Lou Reed) – 3.15
"Warrior King" (Lou Reed) – 4.27
"Harry's Circumcision" (Lou Reed) – 5.28
"Gassed and Stoked" (Lou Reed, Mike Rathke) – 4.18
"Power and Glory, Pt. 2" (Lou Reed, Mike Rathke) – 2.57
"Magic and Loss" (Lou Reed, Mike Rathke) – 6.39
Kokoonpano

Lou Reed – laulu, akustinen kitara, sähkökitara
Mike Rathke – kitara
Rob Wasserman – basso
Michael Blair – rummut, taustalaulu
Roger Moutenot – taustalaulu
Little Jimmy Scott – taustalaulu
Mies joka tiesi liikaa

Mies joka tiesi liikaa voi tarkoittaa seuraavia asioita:
Mies joka tiesi liikaa, Alfred Hitchcockin ohjaama elokuva vuodelta 1934 (pääosissa Leslie Banks ja Edna Best)
Mies joka tiesi liikaa, Alfred Hitchcockin ohjaama elokuva vuodelta 1956 (pääosissa James Stewart ja Doris Day)
Mies joka tiesi liikaa, suomalaismuusikko Paajasen studioalbumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mies joka tiesi liikaa”, voi hakea sivunnimihaulla, laajalla sivunnimihaulla tai tekstihaulla.
Mini All4 Racing

| Mini All4 Racing |
| --- | --- |
 Peterhanselin ajama Mini vuoden 2013 Dakar-rallissa.
Yleiset tiedot
Luokka:  erämaaralli
Talli:  X-raid
Valmistaja:  Mini
Teknisiä tietoja
Renkaat:  BF Goodrich
Polttoaine:  Diesel
Jarrut:  AP Racing
Runko:  hiilikuitu
Moottori:  BMW 3L turbodiesel
Voimansiirto:  6-vaihteinen
Massa:  1 900 kg
Pituus:  4 333 mm
Leveys:  1 998 mm
Korkeus:  1 966 mm
Vetotapa:  neliveto
Teho:  320 hv
Vääntö:  n. 800 Nm
Huippunopeus:  180 km/h
Kilpailuhistoria
Debyytti:  2011
Mini All4 Racing on BMW:n omistaman Minin valmistama erämaaralliauto, joka perustuu Mini Countrymaniin. Sillä on voitettu Dakar-ralli neljä kertaa. Saksalainen X-raid-talli on käyttänyt autoa vuodesta 2011 lähtien. Se käyttää samaa moottoria, kuin edeltäjä BMW X3 CC.
Ensirallit

Stéphane Peterhansel otti autolla ensi saavutuksen Abu Dhabi Desert Challenge erämaarallissa, jonka hän voitti huhtikuussa 2011. Peterhansel ajoi vielä toiseksi heinäkuussa samana vuonna Silk Way rallissa. Filipe Campos voitti lokakuussa Baja Portalegre 500 rallin.
Dakar-ralli > 2012

X-raid osallistui uudella autolla Dakar-ralliin 2012 viidellä kuljettajalla; Stéphane Peterhansel, Nani Roma, Leonid Novitskiy, Ricardo Leal dos Santos ja Krzysztof Holowczyc. Minillä otettiin kaksoisvoitto, kun Peterhansel oli rallin ensimmäinen ja Roma toinen. Myös loput kolme kuljettajaa ajoivat kymmenen joukkoon, kun Novitskiy oli neljäs, dos Santos seitsemäs ja Holowczyc yhdeksäs.
Dakar-ralli > 2013

Seuraavan vuoden Dakar-rallissa jatkoivat Peterhansel, Roma, Novitskiy ja Holowczyc. Uutena kuljettajina olivat Boris Garafulic ja Stephan Schott. Minillä otettiin toinen Dakar voitto peräkkäin, kun Peterhansel voitti rallin. Muut kuljettajat Novitskiy ajoi kolmanneksi, Roma neljänneksi, kun taas Boris Garafulic oli kahdestoista ja Stephan Schott sijalla 48. Sen sijaan Holowczyc keskeytti.
Dakar-ralli > 2014

X-raidilla jatkoivat edellisen Dakar-rallin tapaan Peterhansel, Roma ja Hołowczyc. Orlando Terranova ajoi tallissa edellisen rallin BMW X3 CC:llä ja Nasser Al-Attiyah ajoi Qatarin sponsoroimalla Minillä, kun X-raidin pääsponsori oli Monster Energy. Minillä otettiin kolmoisvoitto ja kolmas Dakar-rallin voitto peräkkäin, kun Roma ajoi uransa ensimmäiseen voittoon autoluokassa. Peterhansel ajoi toiseksi ja Al-Attiyah kolmanneksi. Terranova ajoi viidenneksi ja Hołowczyc kuudenneksi.
Dakar-ralli > 2015

Dakar-ralli 2015 X-raid koki pieniä kuljettaja muutoksia, kun Peterhansel siirtyi Peugeotille. Tallissa pysyivät Roma, Terranova ja Hołowczyc, sekä Al-Attiyah, joka jatkoi Qatarin sponsoroimana. Minillä otettiin neljännen peräkkäisen Dakar-rallin voiton, kun viime vuoden kolmanneksi ajanut Al-Attiyah otti uransa toisen Dakar-rallin voiton. Holowczyc ajoi kolmanneksi ja yksityistallien käyttämät Minit sijoittuivat parhaimmillaan Erik van Loonin ajamana neljänneksi, Vladimir Vasilyev viidenneksi ja Aidyn Rakhimbayev yhdeksänneksi.
Dakar-ralli > 2016

X-raid jatkoi vielä 2016 Dakar-rallissa pelkästään Mini All4 Racingillä, joista neljä ajoi kymmenen parhaan joukkoon. Al-Attiyah ajoi tällä kertaa rallin toiseksi, uutena kuljettajana Minillä ajanut Mikko Hirvonen oli neljäs voittaen samalla rallin tulokas palkinnon, yksityistallissa ajanut Harry Hunt ajoi viidenneksi ollen samalla nuorin Dakar-rallin maaliin ajanut brittikuljettaja ja Orlando Terranova jäi juuri kymmenen parhaan ulkopuolelle ollessaan kahdestoista.
Dakar-ralli > 2017

X-raid kehitti Mini All4 Racingille seuraajan Mini John Cooper Works Rally, joita käytettiin molempia 2017 Dakar-rallissa. All4 Racing mallia käyttivät yksityistallin kuljettajat Jakub Przygonski, Mohamed Abu-Issa, Stephan Schott ja Sylvio de Barros. Przygonski ajoi autolla parhaimman tuloksen ollen seitsemäs ja Mohamed Abu-Issa ajoi kymmenenneksi, kun taas Schott oli viidestoista ja de Barros kahdeksastoista.
Dakar-ralli > 2020

Seuraavan kerran autoa käytettiin 2020. Dakar-ralli ajettiin ensimmäistä kertaa Saudi-Arabiassa, jossa ainoastaan Alexander Dorosinskiy ajoi yksitystallina Mini All4 Racing mallilla. Hän sijoittui rallissa sijalle 14. Lokakuussa Cristina Gutiérrez ajoi Andalucian rallissa, jossa hän sijoittui kahdeksanneksi.
Dakar voitot

| Vuosi | Kuljettaja | Kartanlukija |
| --- | --- | --- |
| 2012 |  Stéphane Peterhansel |  Jean-Paul Cottret |
| 2013 |  Stéphane Peterhansel |  Jean-Paul Cottret |
| 2014 |  Nani Roma |  Michel Périn |
| 2015 |  Nasser Al-Attiyah |  Matthieu Baumel |
Luettelo jääkiekon SM-liigan mestaruuden ratkaisseista pelaajista

Suomalainen pääsarjatason jääkiekko siirtyi kaudella 1975–1976 SM-sarjasta SM-liigaan, minkä seurauksena jääkiekon Suomenmestaruus on siitä lähtien ratkaistu runkosarjan jälkeen pelattavissa pudotuspeleissä. Tasapelit varsinaisella peliajalla on ratkaistu SM-liigan pudotuspelihistorian aikana aina jatkoajalla. Suomenmestaruus on ratkennut jatkoajalla kaikkiaan yhdeksän kertaa.
Useista finaaliotteluiden- ja sarjojen maaleista mestaruusmaaliksi jääneen voittomaalin ovat kahdesti onnistuneet tekemään Teppo Numminen, Jukka Vilander ja Juha Lind.
Michael French

Michael French (oik. Michael Clark, s. 17. syyskuuta 1962, Lontoo) on brittiläinen näyttelijä, joka tunnetaan David Wicksin roolista sarjassa EastEnders (1993–1996, 2012, 2013–2014), Nick Jordanin roolista sarjassa Casualty (esitetty ennen Suomessa myös nimellä Sairaalaelämää (1998, 2008–2013), ja sen spin-off sarjassa Holby Cityn sairaala (1999–2000, 2006, 2010) sekä Tohtori Tom Gilderin roolista sarjassa Naapureita ja ystäviä (2002–2004).
Aiheesta muualla

Michael French Internet Movie Databasessa. (englanniksi)
Monica Welling

Monica Carita Welling (o.s. Hamro-Drotz) on suomenruotsalainen entinen toimittaja. Welling aloitti Yleisradion ruotsinkielisen uutislähetyksen TV-Nyttin (alkuaan Kvällsnytt) uutisankkurina vuonna 1972. Welling oli ensimmäisiä naispuolisia uutistenlukijoita Suomessa.
Monica Welling työskenteli toimittajana neljän vuosikymmenen aikana. Hän jäi eläkkeelle Yleisradiosta vuonna 2008.
Maillot jaune

Fabian Cancellaran keltainen paita vuodelta 2015. Paidassa näkyvät kilpailun sponsorien lisäksi myös ajajan tallin sponsorit.
Ranskalaispyöräilijä Julian Alaphilippe kokonaiskilpailun johtajan keltaisessa paidassa vuoden 2019 Ranskan ympäriajon 19:n etapin lähtöviivalla.
Chris Froome keltaisessa paidassa vuoden 2013 Ranskan ympäriajossa.
Maillot jaune eli keltainen paita on Ranskan ympäriajon kokonaiskilpailua johtavan ajajan yllään pitämä paita. Tour de Francesta käytäntö on levinnyt myös muihin pyöräkilpailuihin. Kokonaiskilpailun johtaja on pyöräilijä, joka on käyttänyt jo ajetuilla etapeilla vähiten aikaa. Keltainen paita nähtiin Tourilla ensimmäistä kertaa vuonna 1919, jolloin kilpailun perustaja Henri Desgrange päätti lanseerata tämän innovaation osaksi helpottaakseen kilpailun seuraamista, osaksi parantaakseen pääsponsorin, L’Auto-lehden menekkiä (lehden sivut olivat keltaiset).
Kahteen otteeseen Tourin on voittanut ajaja pitämättä kertaakaan yllään keltaista paitaa ennen loppuseremonioita, vuonna 1947 Jean Robic ja vuonna 1968 Jan Janssen. Myös vuoden 1990 kilpailussa tämä oli lähellä voittaja Greg LeMondin saadessa keltaisen paidan ensimmäistä kertaa vasta toiseksi viimeisellä etapilla.
Italian ympäriajossa vastaava paita on ollut vuodesta 1931 vaaleanpunainen, maglia rosa. Espanjan ympäriajossa taas johtajan paita on punainen, maillot rojo.
Muut Tourin arvopaidat

Vuorten kuningas (Maillot à pois)
Paras kirimies (Maillot vert)
Paras nuori ajaja (Maillot blanc)
Monica Knudsen

| Mitalit> Maa:  Norja.Naisten jalkapallo. Olympialaiset  | Mitalit> Maa:  Norja.Naisten jalkapallo. Olympialaiset  | Mitalit> Maa:  Norja.Naisten jalkapallo. Olympialaiset  | Maa:  Norja> Naisten jalkapallo. |
| --- | --- | --- | --- |
|  Kultaa | Sydney 2000 | jalkapallo |  |
Monica Knudsen (s. 25. maaliskuuta 1975 Arendal) on norjalainen entinen jalkapalloilija ja nykyinen lajin valmentaja. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.
Montaner

Montanerin kylää
Montaner on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 465 asukasta vuoden 1999 väestönlaskennassa. Montanerin pinta-ala on 19 neliökilometriä.
Luther (televisiosarja)

| Luther |
| --- | --- |
Tyyli:  psykologinen rikosdraama
Kestoaika:  57 minuuttia
Luoja(t):  Neil Cross
Pääosissa:  Idris Elba Ruth Wilson Dermot Crowley Michael Smiley Warren Brown Steven Mackintosh Indira Varma
Alkuperämaa:   Iso-Britannia
Alkuperäiskieli:  englanti
Verkko:   BBC One  Yle TV2
Esitetty:  Ensimmäinen kausi  2010-05-044. toukokuuta 2010 – 2010-06-088. kesäkuuta 2010 Toinen kausi  2011-06-1414. kesäkuuta 2011 – 2011-07-055. heinäkuuta 2011 Kolmas kausi  2013-07-022. heinäkuuta 2013 – 2013-07-2323. heinäkuuta 2013 Neljäs kausi  2015-12-1515. joulukuuta 2015 – 2015-12-2222. joulukuuta 2015
Tuotantokausia:  5
Jaksoja:  20
Tunnuskappale:  Massive Attack: "Paradise Circus"
Tuotanto
Vastaava(t) tuottaja(t):  Katie Swinden
Linjatuottaja:  Leila Kirkpatrick
Ohjaaja(t):  Sam Miller Brian Kirk Stefan Schwartz
Säveltäjä(t):  Paul Englishby
Leikkaaja(t):  Katie Weiland Victoria Boydell
Kuvaaja(t):  Tim Fleming
Aiheesta muualla
Virallinen sivusto
IMDb 
Luther on BBC:n tuottama englantilainen rikosdraamasarja, jonka pääosassa on Idris Elban esittämä rikosylikomisario John Luther. Sarja sai ensiesityksensä Isossa-Britanniassa BBC Onella vuonna 2010 ja sitä on tehty neljä tuotantokautta. Viidennen tuotantokauden kuvaukset alkoivat alkuvuodesta 2018. Suomessa sarjaa on esittänyt Yle TV2.
Kriitikot ovat ylistäneet Idris Elbaa hänen roolistyöstään John Lutherina, ja hän on saanut roolistaan useita palkintoja.
Juoni

Sarjan päähenkilö on lontoolainen poliisi, rikoskomisario John Luther (Idris Elba), joka työskentelee vakavien rikosten yksikössä. Luther on työlleen omistautunut, pakkomielteinen ja väkivaltainen poliisi. Luther maksaa kuitenkin kovaa hintaa omistautumisestaan: hän ei ole koskaan pystynyt pitämään siviilielämäänsä erossa tutkimistaan rikoksista.
Lutherille työ on aina tärkeintä. Hänen omistautumisensa on sekä kirous että siunaus, niin hänelle itselleen että hänen läheisilleen. Sarjan ensimmäisessä jaksossa hän tutkii psykopaatti-murhaajaa Alice Morgania (Ruth Wilson). Luther ei kuitenkaan pysty pidättämään Alicea todistusaineiston puuttumisen vuoksi, mutta sarjan edetessä, Alicesta tulee sekä Lutherin vihollinen että kumppani.